Leah verstom met drie pryse! Hier is al die #Tempo2016-wenners
JY LEES NOU Leah verstom met drie pryse! Hier is al die #Tempo2016-wenners
Dit is Huisgenoot se uitblinkjaar dié – die jaar waarin hierdie ikoniese tydskrif ’n eeu oud word. Dis waarom vanjaar se Huisgenoot-Tempo-toekennings selfs meer spesiaal as gewoonlik is.
Tydens Dinsdag, 12 Julie, se spogtoekenningsaand by Emperors Palace in Kempton Park was Binnelanders en Leah die twee groot wenners ná elkeen met drie eerbewyse weggestap.
Die gewilde hospitaaldrama is bekroon as sepie van die jaar en Hans Strydom en Leandie du Randt het onderskeidelik met die prys as sepie-akteur en -aktrise van die jaar weggestap.
Op haar beurt is Leah bekroon in die kategorie nuweling van die jaar vir haar album Wonderwerk. Haar treffer Met Jou Klere Aan het ook gewen as liedjie van die jaar sowel as in die kategorie musiekvideo van die jaar.
Kort op haar hakke was die immergewilde Karen Zoid wat aangewys is as TV-aanbieder van die jaar. Haar geselsprogram, Republiek van Zoid Afrika, het ook in die afdeling TV-reeks van die jaar: Aktualiteit, Werklikheid en Speletjies, geseëvier.
Dit was ook ’n spesiale oomblik toe die legendariese Anneli van Rooyen haar prys in die kategorie gospelalbum van die jaar vir haar album Nogtans Sal Ek Sing ontvang.
Die grapmaker, sanger, skrywer, etiketkenner en verhoogpersoonlikheid Nataniël is vereer met die spesiale prys as Afrikaanse erfenislater.
Verskeie kunstenaars het die gehoor met optredes vermaak, onder andere Magdalene Minnaar, Min Shaw, Nádine, Len Muller en CH2, Gloria Bosman, Refentse Morake en Charlize Berg, Adam, Jack Parow en Jaco van der Merwe van Bittereinder, Francois van Coke, die Linden-koor en Karen Zoid.
Die grapjas Schalk Bezuidenhout was die seremoniemeester en het die gehoor gaande gehad met sy grappies en staaltjies.
“Dis vir ons ’n voorreg om Huisgenoot se 100-jaar-mylpaal ook saam met ons lesers se geliefkoosde vermaaksterre van 2016 te kon gedenk – en om boonop van hul gunstelinge deur die dekades as aanbieders en kunstenaars by die geleentheid te kon betrek,” sê Huisgenoot se redakteur, Henriëtte Loubser.
“Dit was ’n ware viering van Afrikaanse talent met baie onthousnare wat geroer is – ’n aand wat nie gou vergeet sal word nie.”
DIE WENNERS VAN VANJAAR SE HUISGENOOT-TEMPO-TOEKENNINGS IS:
Leah – Met Jou Klere Aan Topverkoper-CD van die jaar Juanita du Plessis – Toe Staan die Wêreld Stil Topverkoper-DVD van die jaar Laurika Rauch en Elvis Blue – Hart en See
.@LaurikaRauch: ek was daar toe Huisgenoot nog op koerantpapier gedruk was #Tempos2016 @EmperorsPalace pic.twitter.com/Imyk7Wh2my — Huisgenoot (@huisgenoot) July 12, 2016
Franci Swanepoel – Bloedbroers, Getroud met Rugby, Sterlopers TV-reeks van die jaar: Drama, Sitkom Sterlopers Sepie van die jaar Binnelanders
'n Hele handvol van die Binnelanders span ontvang die toekenning vir sepie van die jaar #Tempos2016 pic.twitter.com/Xw6zRyeSzV — Huisgenoot (@huisgenoot) July 12, 2016
Sepieakteur van die jaar
Sepieaktrise van die jaar
Donnalee Roberts – Vir Altyd Rolprent van die jaar Dis Ek, Anna Afrikaanse erfenislater Nataniël
Nataniel: ek was nooit mooi nie. Ek was nooit cute nie. Ek moes deure oopbid of oop skop #HGErfenislater #Tempos2016 pic.twitter.com/9BkOAFS4ue — Huisgenoot (@huisgenoot) July 12, 2016
EN OP TWITTER HET DIT GEGONS. KYK NET DIE FOTO'S! #Tempos2016 Tweets